Nafarroako Parlamentuko Mahaiak, 2019ko otsailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Nafarroako Unibertsitate Publikoan Medikuntzako Gradua ezartzeko aurreikuspen ekonomikoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko otsailaren 18an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– Nafarroako Gobernuak aurrekontuko zer aurreikuspen ekonomiko darabil 2019rako Nafarroako Unibertsitate Publikoan Medikuntzako Gradua ezartzeari begira?

– Aurrekontuko zer aurreikuspen jasotzen da 2018tik 2020ra bitarteko urte anitzeko finantzaketa planean NUPen Medikuntzako Gradua ezartzeari begira?

Corellan, 2019ko otsailaren 14an

Foru parlamentaria: Alberto Catalán Higueras